In deara Zaid håd de klassische Oat fu japanische Gedichtl Renga ghoassn. Da Ãfãng fu am kuazn Renga, dea in da 5-7-5 Foam gschrim woa, håd ma dåmåis Maeku gnend und aso a Maeku schaud fu da Foam hea schã fåst aso aus wiar a Haiku. Zu so am Maeku håd dãn, nåchdém's gschrim oda wo foadrång woan is, a ãndana Dichda a Ãntwoatgsazl gschrim, wås auf dés easchde aufbaud und fu da Foam hea zwoa Zailn und in jéda Zailn 7 Süm, oda genaua gsågt 7 japanische On, ghåbt håd (7-7). Soichane Ãntwoatgsazl hãm Tsukeku ghoassn. Auf dé Oat hãm mid da Zaid gschaid lãnge Renga-Gedichtl entschdê kina, dé fu zwoa Laid gschrim woan han und oiwai an Bezug aufn Dail fum jewails ãndan Dichda gnuma hãm.